[{"text_idx": "#000000", "text": "Projekt on a) u\u0308hekordselt esinev u\u0308lesanne, mil on selgelt defineeritud tulemuslikud, kulu- ja kestuseesma\u0308rgid; vo\u0303i b) ajaline ettevo\u0303tmine, mis ho\u0303lmab mitut inimest vo\u0303i u\u0308ksust ning kus selle ta\u0308htsuse vo\u0303i kiireloomulisuse pa\u0308rast tuleb to\u0308o\u0308le rakendada ru\u0308hm inimesi."}, {"text_idx": "#000001", "text": "Projektijuhtimine ta\u0308hendab projekti teostamist piiratud aja ja ressurssidega, la\u0308bi planeerimise ja organiseerimise ning la\u0308bi inimeste ja ressursside suunamise ja kontrollimise."}, {"text_idx": "#000002", "text": "Projektijuhtimine keskendub inimestevahelise koosto\u0308o\u0308 korraldamisele ja to\u0308o\u0308korralduse efektiivsusele, mis on teineteist ta\u0308iendavad oskused ning projekti- ja objektijuhtimise lahutamatud osad. Heade projektijuhtide ja\u0308rgi on alati no\u0303udlust, ent projektijuhtimine ise on keeruline ja kiirelt arenev valdkond, mis no\u0303uab palju kogemusi, erioskusi ja -teadmisi."}, {"text_idx": "#000003", "text": "Hea juhtimine ja ha\u0308sti korraldatud koosto\u0308o\u0308 ei suurenda ainult kasumlikkust, vaid edendab ka to\u0308o\u0308ohutust ja to\u0308o\u0308kvaliteeti. Seeto\u0303ttu on projektijuhtimisoskused ehitusvaldkonnas ko\u0303rges hinnas ning Eesti Ehitusinseneride Liit peab projektijuhtimise kompetentsi oma inseneride hariduse oluliseks osaks. Lisaks saab projektijuhtimise po\u0303hialuseid rakendades ettevo\u0303tet muuta paindlikumaks ja parendada ettevo\u0303tte reageerimiskiirust."}, {"text_idx": "#000004", "text": "Projektijuhtimine koosneb erinevatest etappidest. Projekt saab alguse ka\u0308ivitamisest ehk teostatavuse etapist, kus selgitatakse va\u0308lja projekti eesma\u0308rgid ja tulemus, defineeritakse erinevad sidusgrupid ja nende rollid ning tehakse mo\u0303istetavaks riskid ja piirangud. Ja\u0308rgneb planeerimine, mille eesma\u0308rk on vastata ku\u0308simustele: Kes? Millal? Mida? Kuidas? Kolmas etapp on teostamine. Nagu nimigi u\u0308tleb, koosneb antud etapp plaani elluviimisest ja planeeritud tegevuste ta\u0308itmisest, mida lisaks veel ja\u0308lgitakse. Viimane, neljas etapp on lo\u0303petamine, kus viiakse kogu kavandatu lo\u0303pule, to\u0308o\u0308 antakse u\u0308le, koostatakse lo\u0303pparuanne ja analu\u0308u\u0308sitakse projekti edukust. Igas etapis toimunud tegevusele antakse hinnang pa\u0308rast selle etapi lo\u0303ppu."}, {"text_idx": "#000005", "text": "Rem Ehituse sooviks on pakkuda kvaliteetset projektijuhtimist. Eesma\u0308rk on pakkuda tellijale teenust ehituse juhtimisest korrektse paberimajanduseni. Vaatame, et kvaliteet saaks vastavalt no\u0303uetele, ehitusetapid vastaks eelarvele, oleks ta\u0308idetud objekti ohutusno\u0303uded. Arutame alati tellijaga la\u0308bi tekkivad probleemid ja pu\u0308u\u0308ame leida parima lahenduse."}]